 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃጽ ኢልና ክንወጸሎም ይደልዩ ነይሮም እዮም 29 ሓምለ 2019 ምንጪ ስእሊ, Getty Images መግለጺ ስእሊ, ኣባል ሰራዊት ምክልኻል ኤርትራ ሃገራዊ ኣገልግሎት ብኣዋጅ ናይ ሕዳር 1991 ኣብ 1994 ቀዳማይ ዙር ኢሉ ካብ ዝጅምር እነሆ 25 ዓመታት መሊኡ ካብ ቀዳማይ ዙር ክሳብ ሕጂ ክንደይ ዝኣኽሉ መንእሰያት ኣብዚ ኣገልግሎት ተሳቲፎም ምግማቱምበር ምፍላጡ ከቢድ እዩ ኣብቲ መጀመርታ ዙራት ኣብ መዛዘሚ ስርዓተ ምረቓ ክንደይ ደቂ ኣንስትዮን ደቂ ተባዕትዮን ተሳቲፎም ብንጹር ይንገር ስለዝነበረ ቁጽሪ ተሳተፍቲ ይፍለጥ ነይሩ - ዳሕራይ ግን ብዝተፈላለየ ምኽንያት ተሪፉ ኣብዚ 25 ዙራት ዝተሳተፈ መንእሰይ ኣባል ሃገራዊ ኣገልግሎት ነናይ ገዛእ ርእሱ ዛንታ ኣለዎ ብፍቓዱ ስሙ ዝተቐየረ በርሀ ዑስማን ሓደ ካብ ኣባላት ሃገራዊ ኣገልግሎት ኮይኑ ሃገራዊ ኣገልግሎት ነብሰይ ዘመሓድረሉ ሞያ ዘጥረኹሉ ብምዃኑ ካብ ዝኸሰርኩዎ ዝኸሰብኩዎ ይዓቢ ዝብል ርእይቶ ነይርዎ ዳሕራይ ኣብ ስደት ምስ ዝረኣዮን ዝተመኮሮን ግን ተመኩሮ ድኣ ኣጥርየሉምበር ናብራ ኣይኮነን ይብል በርሀ ዑስማን ንገለ ሸነኽ ተዘክርኡ ባዕሉ ከዕልልና እዩ ፍሉይ ተመክሮ ስለ ዘለኒ ኣይኮንኩን ዛንታይ ዝነግር ዘለኹ የግዳስ ናተይ ምስ ናይ ካልእ ተደማሚሩ ግን ሓደ ሰነድ ክኸውን ስለዝኽእል እየ ገለ ዝብል ዘለኹ ኣብ መበል 13 ዙርያ ኣብ ጋሕቴላይ ተዓሊመ ካብ ኣስመራ ናብ ጋሕቴላይ በተን ገመል ዝበሃላ ዝነበራ ህዝባዊ መጓዓዝያ ሆ እናበልና ወሪድና ምስቲ ሽዕኡ ዝነበረ ስምዒት ተምሃሮ እንከይተረፉ እዮም ካብ ኩለን ዞባታት ናብ ታዕሊም ተበጊሶም ኣብቲ እዋንቲ ተገዲደ እየ ናብ ሃገራዊ ኣገልግሎት ተበጊሰ ዝብል ሰብ ኣይነበረን ድሕሪ ምትሓዝ ከተማታት ተሰነይ ባረንቱን እንታይ እዩ ክመጽኣና ዝብል ስምዒትን ሕራነን እዩ ነይሩ ክንዕለም እንከለና ገና ሳልሳይ ወራር ኣይተዛዘመን ነይሩ ሳዋ ፍሉጥ መደበር ታዕሊም ስለዝኾነ ምናልባት ካብ ደብዳብ ነፈርቲ ናይ ወያነ ከውሊ ንምርካብዮም ዝኾኑ ነቲ መደበር ታዕሊም ናብዚ ብሃሩር ቃልቃል ዝብል ኣጻምእ ቀይረሞ ዝብል እምነት እዩ ነይሩንን ዘለንን ድሓን ምትንታን ምግማትን ልዕሊ ዓቕመይ ስለዝኾነ ናብ ዝፈልጦ ክሰግር ድሕሪ ታዕሊም ናብ ከባቢ ባጽዕየ ተመዲበ ካብ 2001 ጀሚረ ከኣ ንባጽዕ ከም ዓደይ ክሳብ ዝፈልጣ ተቐሚጠያ ሓደ ሓደ ግዜ ካብቲ ሃገራዊ ኣገለግሎት ሃጽ ኢልና ክንከደሎም ይደልዩ እዮም መንግስቲ ኤርትራ ይመስለኒ ዝበልክሉ ግዜ ብዙሕ እዩ ነይሩ ይኣክል ኣንጻር መንግስቲ ኤርትራ ዘቕንዐ ዓለማዊ ጎስጓስ ፕሮፌሰር ጋይም ክብረኣብ ጸሓፍን ተመራማርን ኣብ ዓውደ ልምዓትን ስደትን ዕላማና ነቲ ኢሳይያስ ዝኣተዎ መብጽዓ ምዝኽኻርዩ እቲ ኣብ ልዕሌና ዝግበር ዝነበረ ኢሰብኣዊ ኣተሓሕዛ ምስ ከባቢኻ ዘሎ ብምውድዳር ናብ ንቡርዩ ተወሲዱ ንእገለ ደኣ ወርሒ ኮብሊሉ ሰለስተ ወርሒ እንድዮም ፈሪደሞ እንክብሉኻ ኣነስ ወርሒ ኮብሊለ ወርሒ ጥራይየ ተኣሲረ ብምባል ነቲ ዘይንቡር ንቡር ጌርና ንወስዶ ነይርና ኣብ ቀዳማይ ዙር ሃገራዊ ኣገልግሎት ዝተዓለመሞ ዳግማይ ቅድሚ ኲናት ኢትዮ ኤርትራ ንልምዓት ኢሉ ናብ ኣሃዳኡ ምስ ተጸምበረ ክሳብ ሕጂ ከርተት ክብል ምስ ረኣኻዮ እቲ ምፍናው ከም ዘይምልከተካ ንቡር ትወስዶ መዋእሉ ተጋዲሉ ንደቁ ንኣውደኣመት ደርሆውን ክሓርደሎም ዘኽእል ቁጠባ ዘይብሉ ተጋዳላይ ምስ ረኣኻ ጁባኻ ጥራዩ ምዃኑ ከም ንቡር ትወስዶ ንሃገር እናገልገለ ዝሰንከለ ንቡር ክንፈጎ ምስ ረኣኻ ግቡእካን መሰልካን ከምዘይምልከተካ ንቡር ትወስዶ ንሃገር ልዕሊ ስድርኡ ሰሪዑ ምሉእ ግዚኡን ንእስነቱን ንሃገር ዘወፈየ ስግረ ዶብ ወጺኡ ተባሂሉ ነቶም ደንደላ ገበለኦም ከዐርየሎም ግዜ ዘይነበሮ ወለዱ ተሓተትቲ ኢኹም ተባሂሎም ወይ ወድኹም ኣምጽእዎ ወይ 50ሽሕ ናቕፋ ክፈሉ ተባሂሎም ክዳጎኑ ምስ ረኣኻ ንስድራኻ እቲ ዕዳ እቲ ንኸይተሰክሞም ኣብቲ ኣገልግሎት ምብላይካ ንቡር ትወስዶ ኣብዚ ዘይክሓድ እዚ ሕጂ ኣብ ስደት ኮይነ ዝናበረሉ ዘለኹ ሞያ ምልሓም ሓጺን ፋግሮ ኣብ ሃገራዊ ኣገልግሎት እየ ኣጥርየዮ ብዝኾነ ካብቶም ምሳና ዝነበሩ ሓደ ብሞይኡ ኣዝዩ ክኢላ ኣባል ራብዓይ ዙር ሃገራዊ ኣገልግሎት ሙሴ በረኽት ብስግረ ዶብ ናብ ሱዳን ሰጊሩ ድሕሪ ዓመት ኣቢሉ ድማ ምስ ሓንቲ ናይ ቱርኪ ካምፓኒ ነተን ኣብ እዋን ኩናት 1990 እዩ መስለኒ ዓንየን ኣብ ግራር ተጽጊዐን ዝነበራ መራኽብ ቆራሪጻ ክትወስደን ንዝመጸት ትካል ሰራሕተኛ ተቖጺሩ ናብ ባጽዕ ተመሊሱ ሙሴ መጺኡ ኣሎ ምስ ሰማዕኩ ድንጽው ኢሉኒ ብድፍረቱ ድማ ተገሪመ ኣብ ሬድሲ ሆቴል ይድቅስ ብኣውቲስታ ይንቐሳቐስ ዘይተኣደነ ሰልዲ ከምዝኽፈል ምስፈለጥኩ ገሪሙኒ ኮታስ ሙሴ ሽዑ ጽቡቕ እዩ ነይሩ ትፈልጥ ብስንፍናይ ድየ ሓሪቐ ወላስ ብናቱ ቀኒአ ኣይርድኣንንዩ ግን ብቅንኢ ጣዕ ክብል ደልየ ኪንኡ ሓሊፉውን ኣብ ልዕሊኡ ጽልኢ ኣሕዲረ እቶም ሓለፍትና ንዕኡ እውን ሓለፍቱ ዝነበሩ ንሱ ብዝኸፍሎ ቢራን መግብን ክዘናግዑ ምስ ረኣኹ ካብ ዓድኻ ምስ ወጻእካ ኢኻ እባ ትኸብር ኢለ ኣብ ወርሒ መጋቢት 2012 መንቀሳቀሲ ተዋሂቡኒ ካብታ ኣሃዱ ምስ ወጻእኹ ኣይተመለስኩን ናብ ዓደይውን ተመሊሰ ኣይፈልጥንየ ርግጸኛ እየ ናብ ዓደይ እንተዝምለስ ልዕሊ እቲ ዘገልግሎም ዘሎ ኣኽቢሮም ከም ዝቕበሉኒ ኣሽሓት ተምሃሮ ካልኣይ ደረጃ ኤርትራ ናብ ሳዋ ወሪዶም ተዘክሮታት 1ይ ዙርያ ሃገራዊ ኣገልግሎት ኤርትራ ሃገራዊ ኣገልግሎት ብዓይኒ መንግስቲ ኤርትራ መንገዲ ስደተይ ብሱዳን ሳህራ ማእከላይ ባሕሪ ኣቢልካዪ ነይሩ ብፍቓድ ኣምላኽ ኩሉ ብሰላም ስለዝዛምክዎ ብዛዕባ ሊብያን ሳህራን ክዛረብ ኣየምሕረልይንዩ ነቶም ሕማቕ ተመክሮ ዝሓለፉ ንዐኦም ክገድፈሎም እዛ ካብ ዓድና ሃጽ ኢልና ክንጠፍኣሎም እዮም ዝደልዩ እትብል ኣተሓሳስባ ግን ዋላ ናብዚ ምስ መጻእኹ እውን ከኮማስዓ ዘገደደኒ ኩነት ገጢምኒ ነይሩ ኣብዚ ኣውሮጳ ካብቶም ብስግረዶብ ካብ ኤርትራ ዝወጻእና እቶም ዝወሓዱዮም ፓስፖርት ናይ ኤርትራ ዝጥቐሙ እቶም ፓስፖርት ናይ ኤርትራ ዝጥቐሙ ብምጥርናፍ ስድራ ብመርዓ ውሑዳት ከኣ ብትምህርቲ ዝመጹውን እዮም እቲ ፓስፖርት ከኣ ከምዚ ሕጂ ከይተኸልከለ እንከሎ እቶም ብስግረዶብ ካብ ኤርትራ ዝወጽኡ ኣብ ሱዳን ኬንያን ካልኦት ሃገራት ካብ ዝርከባ ቤት-ጽሕፈት ኢምባሲታት ኤርትራ እዮም ናይ ጣዕሳ ፎርም መሊኦም ፖስፖርት ዝወሃቦ ነይሮም ኣብ ዓዲ እንግሊዝ ምስ ሓደ ናብ ሩስያ ብትምህርቲ ተላኢኹ ትምህርቱ ምስ ዛዘመ ናብ ኤርትራ ክምለስ ስለ ዘይደለየ ናብ ዓዲ እንግሊዝ ዝኣተወ መንእሰይ ተራኺበ እዚ ሰብ ካብ ኤርትራ ክወጽእ እንከሎ ሕጋዊ ፓስፖርት ተዋሂብዎ እዩ ወጺኡ ካብ ኤርትራ ካብ ዝወጽእ ሓሙሽተ ዓመት ስለ ዝመለኦ ግን ፖስፖርቱ ከሐድስ ነይርዎ ፖስፖርቱ ከኣ ኣብ ኢምባሲ ኤርትራ ኣብ ዓዲ እንግሊዝ ከይዱ እዩ ከሐድሳ ዝግበኦ ፓስፖርቱ ከሐድስ ኢሉ ከኣ ናብቲ ኢምባሲ ብዙሕ ግዜ ተመላሊሱ እቲ ካብ ኢምባሲ ዝተዋህቦ መልሲ ግን ኣንታ ብዘይሕጊ ክንጠፍኣሎም እባዮም ዝደልዩ ናብ ዘብል ሓሳብ እዩ ዝመልሰካ ብሕጋዊ ወጺእካ ስለዘይተመለስካ ከነሕድሰልካ ኣይንኽእልን ኢና ነዞም ብስግረዶብ ዝወጽኡ ከነሐድሰሎም ዘፍቕድ ሕጊ ኣለና ናትኩም ግን ክንሓተልካ ኢና ዝብል ዘገርም መልሲ ተዋሂብዎ ሓቂ ይሓይሽ ድሕሪ ምምልላስ የሐዲሰሙሉዶ ኣየሐደስሉን ኣነ ካብ ዓዲ እንግሊዝ ዓዲ ስለዝቐየርኩ ድሃዩ የብለይን እታ መልሲ ግን ምስታ ኣብ ባጽዕ ዘጋጠመትኒ ኣተኣሳሲረ ግርም እያ ትብለኒ ክብል ዕላሉ ይዛዝም በርሀ ዑስማን ተዛማዲ ትሕዝቶ ቪድዮ, ኣይተኣወየልናን እምበር ሞይትና ኢና5 ለካቲት 2019 ቪድዮ, ኣብ ኤርትራ ብህይወት ክትነብር ኣጸጋሚ ምዃኑ ተረዲእና11 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 